cyanic-selkie/wikianc huggingface dataset:
Ռըուվեն Ռիվլին
Տեսակետներ և կարծիքներ
Չնայած Ռիվլինը համարվում է ազգայնական, սակայն նա փոքրամասնությունների՝ մասնավորապես արաբ-իսրայելցիների, իրավունքների կողմնակից է։ Որպես Քնեսեթի խոսնակ, նա իր առաջին պաշտոնական այցը կատարեց արաբա-իսրայելական, հաճախ հայտնի որպես հակապետական և պաղեստինամետ, Ում էլ-Ֆամ քաղաքը ։
2010 թվականի հունիսին Ռիվլինը անտեսեց, Գազա Ֆլոտիլա կուսակցությանը միանալու համար, Բալադ կուսակցության անդամ Հանին Զոաբիին հեռացնելու կոչերը։ Զոաբիի խորհրդարանական իրավունքները պաշտպանելու գործողությունները որոշների կողմից քննադատվեցին, բայց այլք ողջունեցին Իսրայելում ժողովրդավարությունը պաշտպանելու նրա քաջությունը ։ Նույն տարում, ռաբբիների խումբը Իսրայելի հրեաներին կոչ էր անում ոչ հրեաներին բնակարաններ վարձով չտալ։ Ռիվլինը ընդդիմացավ այդ կոչին, ասելով․ "Իմ կարծիքով, նրանց հայտարարությունը ամոթաբեր է հրեա ժողովրդի համար։ Եթե երկրագնդի որևէ կետում այսպիսի բան ասվեր հրեա ժողովրդի նկատմամբ, Իսրայելում հակասեմիտիզմի դեմն առնելու վայնասուն կբարձրանար։" Երբ Ռիվլինին հարցրեցին Իսրայելում աֆրիկացի փախստականների պայմանների մասին, նա հայտարարեց․ "Որպես դեմոկրատ և հրեա, ինձ համար ծանր թեմա է համակենտրոնացման ճամբարները, որտեղ մարդկանց պահեստավորում են։" 2013 թվականին Ռիվլինը Բեյթարի երկրպագուներին քննադատեց, երբ նրանք երկու արաբ նոր խաղացողների հասցեին հակաարաբական կարգախոսներ էին վանկարկել ։ Գիտնականների հավաքի ժամանակ Ռիվլինն ասաց․ "Իսրայելի հասարակությունը հիվանդ է և մեր պարտքն է բուժել այդ հիվանդությունը։" 2014 թվականի նոյեմբերին Ռիվլինը չեղարկեց հրեա երգիչ Ամիր Բենայունի ծրագրված ելույթը, այն բանից հետո, երբ նա թողարկեց հակա-արաբական երգ  ։ 2016 թվականին Ռիվլինը արգելեց Բալադ քաղաքական կուսակցության պատգամավոր Յամալ Զահալկային նախագահական նստավայր մտնել, հետագայում Զահալկան և Բալադի այլ դեպուտատ ահաբեկիչներ սպանվեցին՝ Իսրայելի բնակչության վրա հարձակվելու ընթացքում ։
2000 թվականին Ռիվլին աջակցում էր օրենսդրությանը, որն կարգելեր կանանց աղոթքի գլխաշորեր կրել։ Օրենքը չանցավ, բայց Ռիվլինի դիրքորոշումը հանգեցրեց նրա Ամերիկա-Իսրայելական ֆեմինիստ զարմուհու Լիլի Ռիվլինի հետ օտարանալուն ։ 2008 թվականին Քնեսեթի երգչախումբը, դիմավորման արարողության ժամանակ, "Հատիկվա" երգը երգեց առանց երգչախմբի կին անդամների։ Ռիվլինը խոստովանել է, որ, որպես Քնեսեթի խոսնակ, Հարիդեմի հետ կոնֆլիկտից խուսափելով, նա երգչախմբի կին անդամներին չի հրավիրել երգելու։"
Ռիվլինը բարձրաձայնել է իր աջակցությունը՝ մեկ պետականության տարբերակին և մնում է Արևմտյան ափում հրեաների բնակեցման ջատագովը ։ 2010 թվականին նա ասել է, որ ինքը "ավելի շուտ կընդունի պաղեստինցիներին որպես Իսրայելի քաղաքացիներ, քան բաժանել Իսրայելի և Արևմտյան ափի՝ հետագայում ընդունել երկու պետության խաղաղ կարգավորման լուծումը։"
Ռիվլինի խոսքերով, Իսրայելը պայքարում է ոչ թե Պաղեստինի ժողովրդի կամ իսլամի դեմ, այլ արյունարբու ահաբեկչության դեմ ։ Նա նշել է, որ չի կարելի սպասել, որ պաղեստինցիները կընդունեն երկու-պետության լուծումը, որտեղ "մի պետությունը անհաղթելի գերտերություն է, իսկ մյուսը ենթա-ինքնավար" հայտարարելով, որ "Արևմտյան ափի բնակավայրերը նույնքան Իսրայելինն են,, որքան Թել Ավիվը։" Նա Լիբերիայի նախագահ Էլեն Ջոնսոն Սըռլիֆին ասել է․ "Իսրայելը աշխատում և փորձում է պաղեստինցիների ողբերգությանը վերջ տալ։ Մենք պետք է հարգենք (Պաղեստինյան պետության) գաղափարը, քանի որ նրանք այստեղ են, իսկ նրանք պետք է ճանաչեն այն իրողությունը, որ հրեա ազգը վերադարձել է իր հայրենիք։ Երբ ազգերի միջև վստահություն չկա, սրանք բարդ մարտահրավերներ են։" Թեև ինքն աշխարհիկ էր, Ռիվլինը քննադատում էր Հուդաիզմի ոչ-ուղղափառ շարժումները։ 1989 թվականին անդրադառնալով հրեաների բարեփոխումներին, այն անվանել է "կռապաշտներ" և հրաժարվել հրեա ռաբբիներին իրենց անվամբ կոչել  ։ Մինչ նախագահ դառնալը, նա դեմ էր Բարեփոխմանը և պահպանողական հուդաիզմին հավասար կարգավիճակ տրամադրելուն ։  2014 թվականին Ռիվլինը հայտարարել է, որ եթե ոչ ուղղափառ ստանդարտները փոխառնվեին, հրեաների կարգավիճակը հիմնված կլիներ "քաղաքացիական, այլ ոչ կրոնական սահմանմամբ," կրկնելով 2006 թվականին Քնեսեթում իր ելույթը, երբ նա հայտարարեց․ ”“Ես կասկած չունեմ և իմ դիրքորոշքւմը հայտնի է, որ Հուդայիզմի կարգավիճակը ըստ հալաչահի (Հրեական օրենսդրություն) այն է, ինչը մեզ պահում է 3,800 տարիների ընթացքում։” 2014 թվականի նոյեմբերին Ռիվլինը իր նստավայրում ողջունեց Հրեական կրոնական հաստատությունների կառավարիչների խորհրդի  ավելի քան  50 բարեփոխման առաջնորդներին և նրանց ասաց․ "Մենք մի ընտանիք ենք և ամբողջ աշխարհի հրեաների միջև կապը շատ կարևոր է Իսրայել պետության համար։" 2015 թվականին նա Պահպանողական ռաբբիին արգելեց իր նստավայրում հաշմանդամ երեխաների համար կազմակերպված ծրագրին սպասարկել, բայց հետագայում նախագահական նստավայրում համատեղ ուսուցողական նիստի մասնակցելու համար ընդունեց բարեփոխման, պահպանողական և ուղղափառ հրեական համայնքների ներկայացուցիչներին ։
Ռիվլինը մեկ անգամ հայտարարել է, որ Իսրայելը պետք է ճանաչի Հայոց Ցեղասպանությունը ։ 2012 թվականին նա ասել է․ “Դա մեր բարոյական պարտքն է՝ հիշել և հիշեցնել Հայ ծողովրդի հետ կատարված ողբերգությունը որը առաջին համաշխարհային պատերազմի ընթացքում կորցրել է մեկ միլիոնից ավելի թվով իր զավակներին և մենք այն չպետք է դարձնենք քաղաքական հարց։ Ես գիտակցում եմ այս հարցի զգայունությունը։ Բայց, եկեք անկեղծ լինենք․ Սա այսօրվա Թուրքիային կամ թուրքական կառավարությանը մեղադրանք չէ։” Նախագահի պաշտոնում արդեն, նա այդքան կտրուկ չէր այդ հարցում, ինչը, որոշ անանուն պաշտոնյաներ արտգործնախարարությունից, մտահոգված լինելով Թուրքիայի բացասական արձագանքից ողջունեցին դա և անվանեցին Ռիվլինի "պետական մոտեցում"
Ծանոթագրություններ
Կատեգորիա:Իսրայելի նախագահներ Կատեգորիա:Երուսաղեմի հրեական համալսարանի շրջանավարտներ Կատեգորիա:Իսրայելի քաղաքական գործիչներ
Ջեք Ռոդուել
Ջեք Քրիստիան Ռոդուել (Jack Christian Rodwell, ), անգլիացի ֆուտբոլիստ, «Սանդերլենդի» կիսապաշտպան։ Անգլիայի հավաքականի նախկին խաղացող։
Ակումբային
Ռոդուելը ֆուտբոլով սկսել է զբաղվել «Էվերթոն» ակումբում, որին երկրպագել է մանկության տարիներին։ Ակումբի խաղացող է դարձել 7 տարեկանում։ Թիմի պահեստային կազմում ընդգրկվել է 15 տարեկանում։
Ռոդուելը դարձավ Էվերթոնի ամենաերիտասարդ խաղացողը, ով մասնակցել է եվրագավաթներին։ Ակումբի կազմում առաջին անգամ խաղադաշտ է դուրս եկել «ԱԶ» ակումբի հետ խաղում. այդ ժամանակ նա 16 տարեկան 284 օրական էր։
2007 թվականի մարտի 9-ին առաջին անգամ մասնակցել Պրեմիեր լիգային՝ փոխարինման դուրս գալով «Սանդերլենդի» դեմ խաղում, իսկ մեկ շաբաթ անց պայմանագիր է կնքել «Էվերթոնի» հետ ։ Ակումբի հիմնական կազմում առաջին անգամ դաշտ է դուրս եկել 2008 թվականի օգոստոսի 16-ին՝ «Բլեքբեռն Ռովերս» ակումբի դեմ խաղում ։ «Էվերթոնի» կազմում Ջեք Ռոդուելն իր առաջին գոլը խփել է 2009 թվականի փետրվարին, երբ ակումբը Անգլիայի գավաթի առաջնության շրջանակներում խաղում էր «Աստոն Վիլլայի» հետ։
«Էվերթոնի» հիմնական կազմի մշտական խաղացող է դարձել 2009-10 մրցաշրջանում։ Այդ նույն մրցաշրջանում նա խփել է իր առաջին գոլ Պրեմիեր Լիգայում. դա եղավ 2010 թվականի փետրվարի 20-ին, երբ «Էվերթոնը» խաղում էր «Մանչեսթեր Յունայթեդի» դեմ։ 2010 թվականի մայիսի 24-ին Ջեք Ռոդուելը 5 տարով նոր պայմանագիր է կնքել «Էվերթոնի» հետ ։
2011 թվականի օգոստոսի 1-ին՝ «Լիվերպուլի» դեմ խաղի ժամանակ, Ջեք Ռոդուելը 23-րդ րոպեին հեռացվել է խաղադաշտից իբր թե Լուիս Սուարեսի դեմ ոչ սպորտային պահվածք ցուցաբերելու համար ։ Ավելի ուշ խաղադաշտից նրա հեռացումը բողոքարկվել է «Էվերթոնի» կողմից, և Անգլիայի ֆուտբոլային միությունը չեղյալ է համարել կիսապաշտպանի որակազրկումը ։
2012 թվականի օգոստոսի 12-ին հայտնի է դարձել, որ «Էվերթոնն» ընդհունել է «Մանչեսթեր Սիթիի» առաջարկը Ռոդվելի տեղափոխության վերաբերյալ ։ Նույն օրվա երեկոյան ֆուտբոլիստը 5 տարով պայմանագիր է կնքել «Մանչեսթեր Սիթիի» հետ ։
Հավաքականում
2009 թվականի մարտին առաջին անգամ հրավիրվել է Անգլիայի երիտասարդական հավաքական, որի կազմում իր առաջին գոլը խփել է 2009 թվականի հունիսի 8-ին Ադրբեջանի երիտասարդական հավաքականի դարպասին։ Երկրի երիտասարդական հավաքականի կազմում երկու անգամ մասնակցել է այդ տարիքային խմբի Եվրոպայի առաջնությանը։
Արդյունք։ 3 խաղ - 0 գոլ։ 2 հաղթանակ, 1 ոչ-ոքի, 0 պարտություն
Թիմային
«Էվերթոն» «Մանչեսթեր Սիթի» Անգլիայի հավաքական (մինչև 21)
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Անգլիայի հավաքականի ֆուտբոլիստներ Կատեգորիա:Մանչեսթեր Սիթիի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
Կոստիմա
Կոստիմա (Костима), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբենա գետի ձախ ափում՝ 147 կմ հեռավորության վրա։ Գետի երկարությունը 14 կմ է։ Գետաբերանը գտնվում է անտառներում, 7 կմ հյուսիս-արևմուտք Սյամժի գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ավստրալիական հովվաշուն
Ավստրալիական հովվաշուն (Australian Shepherd), կամ աուսսի, շան ցեղատեսակ, առաջացել է (անվանմանը հակառակ) ԱՄՆ-ում։
Ցեղատեսակի պատմություն
Ավսրալիական հովաաշունը ստեղծվել է այնպիսի ցեղատեսակների խաչասերման ճանապարհով, ինչպես Պիրենեյան հովվաշունը, Բեռնի զենեհունդը և մի քանի ժայռային այլ տեսակների խաչասերումից, սակայն հավաստի տեղեկատվություն, դրանց տեսակների մասին բացակայում է։ Այս ցեղի ծննդավայրը հանդիսանում է ԱՄՆ- ն։ Արդյունքը գերազանցեց բոլոր սպասելիքները, ցեղատեսակը ստացավ գրեթե համատարած տարածում, ինչպես նաև ճանաչում։ Ինչ վերաբերում է ցեղատեսակի անվանմանը, ապա այն կապված է այն բանի հետ, որ բասկյան հովվաշները, որոնք օգտագործվել են դրա դուրսբերման ժամանակ, 19-րդ դարում հայտնվել են Ամերիկա Ավստրալիայից։
Ավստրալիական հովվաշները պատկանում են հովիվների ցեղերին և դաստիարակվում են, որպեսզի օգնեն հովիվներին ոչխարների և կովերի հետ աշխատելիս։ Ըստ ԿՄՖ ցեղատեսկաների դասակարգման՝ աուսսիները պատկանում են ցեղատեսակների առաջին խմբին։
Արտաքին տեսք
Արուների նորմալ հասակը՝ 51-58 սմ է, էգերինը՝ 46-53 սմ, արուների քաշը՝ 23-29 կգ, էգերինը՝ 18-25 կգ։
Բրդի գույնը կարող է լինել տարբեր, բայց ամենատարածված տատանումները սև եռագույնն են, կարմիր կամ կապույտ մարմարը, կամ շագանակագույն եռագույնը։ Մազածածկույթը խիտ է և առատ, ունի չափավոր կոշտ պարանոց և կրծքավանդակ։ Քիթը սև կամ շագանակագույն է, վարդագույն բծերը առկա են մարմարե գույնի շների մեջ։ Վերջույթները լայն են, ուժեղ, չափավոր անկյունավորմամբ։ Մարմինը միջին երկարության է, ուժեղ։
Բնավորություն
Այս շները շատ աշխատասեր և պատասխանատու են, միշտ ուզում են հաճելի լինել տիրոջը։ Նրանք քնքուշ ու ընկերասեր են։ Ինչպես նաև շատ ակտիվ են, պահանջում են կանոնավոր ֆիզիկական և հոգեկան բեռնվածություն։
Շարժունակությունը թույլ չի տալիս նրանց մնալ փակ տարածքում, լավ ինքնազգացողության համար նրանց անհրաժեշտ է ընդարձակ տարածք։ Հեշտ ենթարկվում է վարժեցման։ Ճիշտ մեծացման, հոգեկան գենետիկական արատների բացակայության և վարժեցման նկատմամբ սեփականատերերի պատասխանատու վերաբերմունքի դեպքում հակված չեն ագրեսիա ցուցաբերել մարդկանց և այլ կենդանիների նկատմամբ։
Այս շները սիրում են բացօթյա խաղեր և զբոսնում են սեփականատիրոջ հետ, նրանց համար կարևոր է սեփականատիրոջ ուշադրությունը։ Ավստրալիական հովվաշունը լավ, բայց ոչ պարտադիր ուղեկից է։ Շունը սիրում է զբաղվել և աշխատանքը նախընտրում է պարզ շփումով։
Առողջություն
Գենետիկական հիվանդությունների թվում են, որոնց ենթարկվում են ցեղի ներկայացուցիչները, քաղցկեղ( կրծքագեղձի սարկոմա), էնդոկրին համակարգի հիվանդություններ (հիպոթիրեոզ), լսողության և հավասարակշռության օրգանների հիվանդություններ (խլություն, որը պայմանավորված է «մերլ» գերիշխող գենի ազդեցությամբ), ավշային համակարգերի հիվանդություններ (Պելգերի անոմալիա-Հյուետա); սիրտ-անոթային համակարգի հիվանդություններ (բոտալ ծորան, կերակրափողի դիվերտիկուլ, թոքային զարկերակի բերանի ստենոզ); իմունային համակարգի հիվանդություններ (ատոպիկ դերմատիտ, աուտոիմունային հեմոլիտիկ անեմիա, դիսկոիդ կարմիր գայլախտ, Տ-բջիջների թերություն); մաշկի և լորձաթաղանթի հիվանդություններ (աճուկային ճողվածք, պերինեալ ճողվածք, առաջնային սեբորեա, պորտալ ճողվածք); լյարդի և ենթաստամոքսային գեղձի հիվանդություններ (շաքարային դիաբետ, լորձաթաղանթային հիվանդություններ); նյարդային համակարգի հիվանդություններ (էպիլեպսիա); աչքի հիվանդություններ (վիտրեոռետինալ դիսպլազիա, անոթային մեմբրանի հիպոպլազիա, կոլլայի աչքի անոմալիա, կոպերի կոլոբոմա, դիստրիխիազիս, բնածին գլաուկոմա, ոսպնյակի արտահոսք, միկրոկորնեա, միկրոֆտալմ, տեսողական նյարդի հիպոպլազիա, պաննուս (մակերեսային կերատիտ), մեզոդերմալ դիսգենեզ, ցանցաթաղանթի առաջադեմ ատրոֆիա, երրորդ դարի պրոտրուզիա (միգրենի արտազիա), ցանցաթաղանթի դիսպլազիա (ծալք), ցանցաթաղանթի դիսպլազիա (աշխարհագրական ձև), ուվեոդերմատոլոգիական համախտանիշ; վերարտադրողական համակարգի հիվանդություններ (կրիպտորխիզմ) և կմախքի հիվանդություններ (Ավստրալիայի հովվաշների կմախքի թերություն, ճեղքված շրթունք, գաճաճություն, կոնքազդրային հոդի դիսպլազիա, ծնկահոդի բորբոքում, օստեոխոնդրիտ, պանոստիտ)։ Հնարավոր է նաև վարքագծի խախտում, որը արտահայտված է այլ շների և մարդկանց նկատմամբ չափից ավելի ագրեսիայի կամ զայրույթի մեջ ։
Կյանքի տևողությունը՝ 12-15 տարի ։
Հղումներ
Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ
Վիլեր Սեմեզ
Վիլեր Սեմեզ (Villers-Semeuse), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 3166 մարդ, բնակչության խտությունը` 450.36 մարդ/կմ²։ Բնակավայրը զբաղեցնում է 7.03 կմ² տարածք։
Աշխարհագրություն
Գտնվում է Փարիզ քաղաքից 200 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 5 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 2236 աշխատունակ (15-64 տարեկան) բնակիչ, որոնցից ակտիվ էին 1575-ը, իսկ ոչ ակտիվները` 661։ Ակտիվության ցուցանիշը կազմում է 70,4 %։ 1575 աշխատունակ մարդկանցից աշխատել է 1385 անձ (723 տղամարդ և 662 կին)։ Գործազուրկ են եղել 190 անձ (91 տղամարդ և 99 կին)։ 661 անաշխատունակներից 191-ը եղել են աշակերտներ կամ ուսանողներ, 271-ը` թոշակառուներ, իսկ 199-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բրոտաս դի Մակաուբաս
Բրոտաս դի Մակաուբաս (Brotas de Macaúbas), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հյուսիսարևելյան մարզում։ Մտնում է Բոկիրա գավառի կազմի մեջ։ Բնակչությունը կազմում է 11 427 մարդ՝ 2006 թվականի տվյալներով։ Գրավում է 2 372,644 կմ2 տարածք։ Բնակչության խտությունը՝ 4,8 մարդ/կմ²։
Քաղաքի տոնը նշվում է հուլիսի 16-ին։
Պատմություն
Քաղաքը հիմնադրվել է 1792 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Թոմ Ֆրիդմեն
Թոմ_Ֆրիդմեն, նկարիչ, արվեստագետ։ Ինստալյացիայի ոճի քանդակներ է ստեղծում ամենօրյա օգտագործման իրերից և նյութերից։
Ստեղծագործություններ
Ֆրիդմանը ստեղծում է քանդակներ և նկարներ մեծ ուշադրություն դարձնելով մանրակերտներին և ձեռագործ աշխատանքներին։ Իրերը որոնք օգտագործում է նկարիչը կարելի է գտնել յուրաքանչյուր սուպերմարկետում՝ թուղթ, լարեր, ստվարաթուղթ, փրփուր, նրբաթիթեղ և գունավոր նշիչներ։ Ֆրիդմենը 1960-ականների կոնցեպտուալ արվեստի և մինիմալիզմի հետևորդ է։ Իր վերջին կոլաժներում և քանդակներում (Monsters and Stuff (2008)) Ֆրիդմենը հավատարիմ է մնում իր նյութերի ընտրության և արտադրության մեթոդի իր սկզբունքներին։ Նյութերի և պատկերի միջև անջրպետը, ստեղծագործությունյան ավարտից հետո զարմացնում է։ Օրինակ Green Demon (2008) քանդակում։ Նկարիչը ապրում և աշխատում է ԱՄՆ-ում։
Իոսիֆ Ստալինի թանգարան (Գորի)
Իոսիֆ Ստալինի թանգարան (იოსებ სტალინის სახელმწიფო მუზეუმი), Իոսիֆ Ստալինին նվիրված թանգարան Վրաստանի Գորի քաղաքում, որտեղ ծնվել է Խորհրդային Միության առաջնորդը։
Ստալինի տունը
Հունական-իտալական ոճի տաղավարում տեղակայված է մի փոքրիկ փայտե խրճիթ, որտեղ 1878 թվականին ծնվել է Ստալինը և ապրել մինչև 4 տարեկան հասակը։ Խրճիթը դյուպլեքս է, և Ստալինի հայրը՝ տեղացի կոշկակար Վիսարիոն Ջուղաշվիլին, վարձակալել է շենքի ձախ կողքի մեկ սենյակը և նկուղում ստեղծել իր արհեստանոցը։
Ստալինի թանգարան
Թանգարանային համալիրի հիմնական շենքը Ստալինյան ճարտարապետական ոճով կառույցն է, որը կառուցվել է 1951 թվականին որպես տեղական պատմության թանգարան՝ նպատակ ունենալով հետագայում դառնալ Ստալինի թանգարան։ Թանգարանային ցուցանմուշները ժամանակագրական կարգով ներկայացված են 6 սրահներում, առկա են բազմաթիվ իրեր, որոնք փաստացի կամ ենթադրյալ պատկանել են Ստալինին, այդ թվում՝ գրասենյակի կահույք, անձնական իրեր, տարիների ընթացքում նրա ստացած նվերները։ Ցուցանմուշները ներկայացված են նաև փաստաթղթերի, լուսանկարների, նկարների և լրագրային հոդվածների տեսքով։ Ցուցադրված է նաև Ստալինի 12 մահադիմակներից մեկը, որ ստեղծվել է անմիջապես նրա մահից հետո։
Ստալինի երկաթուղային վագոն
Թանգարանային համալիրի մաս է կազմում Ստալինի անձնական երկաթուղային կանաչ վագոնը։ 83 տոննա կշռող Պուլման վագոնը Ստալինը օգտագործել է 1941 թվականից։ Այս վագոնով է Ստալինը մեկնել Յալթայի կոնֆերանսին, Թեհրանի կոնֆերանսին։ Վագոնը թանգարանին է հանձնվել 1985 թվականին Դոնի Ռոստովի երկաթուղում վերանորոգվելուց հետո։
Պլանային վերակազմավորում
2008 թվականին Հարավային Օսիայի պատերազմից հետո Վրաստանի մշակույթի նախարար Նիկոլոզ Վաչեշվիլին հայտարարել է, որ մոտ ապագայում Ստալինի թանգարանը կվերակազմակերպվի ռուսական ագրեսիայի թանգարանի ։ Վերջին տարիներին մուտքի մոտ տեղադրվել էր մի ցուցանակ, որտեղ նշված էր. «Այս թանգարանը կեղծում է պատմությունը։ Սա տիպիկ խորհրդային պրոպագանդայի օրինակ է և փորձում է լեգիտիմացնել ամենաարյունալի ռեժիմի պատմությունը ։ Այնուամենայնիվ, 2012 թվականի դեկտեմբերի 20-ին Գորիի քաղաքային խորհրդի որոշմամբ վերջ դրվեց թանգարանը վերափոխելու նախագծին ։
Արտաքին հղումներ
Կատեգորիա:Վրաստանի թանգարաններ Կատեգորիա:1957 հիմնադրված թանգարաններ Կատեգորիա:Իոսիֆ Ստալին
Իլյա Լյուբիմով
Կենսագրություն
Իլյա Լյուբիմովը դպրոցն ավարտել է էքստեռն կարգով։ Տասնմեկ տարեկան հասակում սկսել է աշխատել Պատանի մոսկվացու թատրոնում (Театра юного москвича, Ալեքսանդր Տյուկավկինի ղեկավարությամբ), որտեղ նրան տարել էր մայրը։
1993 թվականին Իլյա Լյուբիմովն ընդունվել է Ռուսաստանի թատերական արվեստի համալսարանի ռեժիսորական ֆակուլտետ՝ Պյոտր Ֆոմենկոյի արվեստանոց։ Համալսարանում սովորելու տարիներին խաղացել է «Հարսանիք» («Свадьба»), «Հովեկները» («Дачники»), «Պարոն Դոմի գաղափարը» («Идея господина Дома»), «Անսուրբ սրբերը» («Несвятые святые»), «Դպրոց հիմարների համար» («Школа для дураков»), «Гарпагониада» ներկայացումներում։
Իլյա Լյուբիմովը խաղում է Մոսկվայի «Պ. Ֆոմենկոյի արվեստանոց» թատրոնում, նկարահանվում է սերիալներում ու գեղարվեստական ֆիլմերում։
Նկարահանվել է Վլադի Կաստայի «Сестра» (2004), «Сочиняй мечты» (2011) տեսահոլովակներում։
Անձնական կյանք
2011 թվականի մայիսի 1-ին Իլյա Լյուբիմովն ամուսնացել է դերասանուհի Եկատերինա Վիլկովայի հետ (ծնվել է 1984 թվականի հուլիսի 11-ին)։ Նրանք ունեն մեկ դուստր՝ Պավլան (ծնվել է 2012 թվականի փետրվարի 11-ին) և մեկ որդի՝ Պյոտրը (ծնվել է 2014 թվականի ապրիլի 6-ին)։
Արտաքին հղումներ
Կատեգորիա:Ռուս դերասաններ Կատեգորիա:Ռուսաստանի թատերական արվեստի ինստիտուտի շրջանավարտներ
Ալյանսա Լիմա
Ալյանս Լիմա (Alianza Lima), Պերուի Լիմա մայրաքաղաքի ֆուտբոլային ակումբն է, հիմնադրվել է 1901 թվականի փետրվարի 15-ին և հանդես է գալիս Պերուի առաջին դիվիզիոնում։ Երկրի չեմպիոնատը հաղթել է 19 անգամ, այդ ցուցանիշով նա ետ է միայն մյուս մայրաքաղաքային ակումբին՝ «Ունիվերսիտարիոին»։
Պատմություն
Ակումբը հիմնադրել են «Ալյանսա սպորտ» Ձիարշավային ակումբի երիտասարդ աշխատավորները։ 1938 թվականին «Լիմայի Ալյանսը» իր պատմության մեջ միակ անգամ դուրս մնաց առաջին դիվիզիայից, սակայն 1939 թվականին հաղթելով երկրորդ դիվիզիան, վերադարձավ առաջին դիվիզիա և այլևս այն չլքեց։
Ռեստորան
Ռեստորան ( վերականգնել, ամրացնել), դժվար պատրաստվող ճաշատեսակների մեծ տեսականիով հանրային սննդի վայր՝ ներառյալ պատվերները և ֆիրմային ճաշատեսակները։
Ռեստորանային բիզնեսի սեփականատերը կոչվում է ռեստորանատեր. երկու բառն էլ ծագում են ֆրանսերեն restaurer (վերականգնել, ամրացնել, կերակրել) բայից։ Հարկ է նշել, որ restaurant բառն ամերիկյան անգլերենում նշանակում է հանրային սննդի ցանկացած հաստատություն, որ թե միայն ռեստորան՝ ընդունված իմաստով։
Պատմություն
Արևմուտքում հյուրանոցները և պանդոկները գոյություն ունեին դեռևս անտիկ ժամանակաշրջանից, այդ հաստատությունները նախատեսված էին զբոսաշրջիկների համար, և տեղացի բնակիչները հազվադեպ էին սնվում այնտեղ։ Միայն XVIII դարում ի հայտ եկան ռեստորաններ, որոնց գլխավոր նպատակը այնպիսի ճաշատեսակների պատրաստումն ու մատուցումն էր, թրթնք պատվիրում էր հաճախորդը՝ ըստ իր ճաշակի։ Գինեսի ռեկորդների գրքի համաձայն՝ այժմ գործող ռեստորաններից ամենահինը Մադրիդում գտնվող Սոբրինո դե Բոտինն (Sobrino de Botin) է։ Այն բացվել է 1725 թվականին։
Առաջին անգամ «ռեստորան» բառը կիրառվել է 1765 թվականին սննդի հաստատություններից մեկում, թրը հիմնել էր մի ֆրանսիացի, ով Բուլանժե (Boulanger) անվամբ արգանակ էր վաճառում:Նա իր հաստատության մոտ լատիներեն գրառմամբ այսպիսի ցուցանակ կախեց. «Venite ad me omnes, qui stomacho laboratis et ego restaurabo vos», որը բառացի նշանակում է՝ «Ստամոքսի տառապյալնե՛ր, եկեք ինձ մոտ, և ես Ձեզ կվերականգնեմ» ։
Մեզ համար սովորական տեսքով առաջին ռեստորանը (որտեղ այցելուները նստում են առանձին սեղանների շուրջ՝ իրենց պատվիրած առանձին ուտեստներով, ճաշացանկից ընտրում են ուտելիք, իսկ ռեստորանի աշխատանքային ժամերը ֆիքսված են) Գրան Թավերն դե Լոնդրն (Grand Taverne de Londres) է, որը հիմնվել է 1782 թվականին պարոն Բոլիվիեի (Beauvilliers) կողմից։
Ռուսաստանում առաջին «ճաշարանները» XIX դարի առաջին քառորդում սկսեցին առանձնանալ ինքնուրույն իմաստային ընկալմամբ՝ դուրս մղվելով «պանդոկային» գաղափարախոսության ընդհանուր շարքից։ Սկզբնական շրջանում դրանք բացառապես հյուրանոցներում էին հիմնվում։ Մոսկվայում առաջին ռեստորանը «Սլավոնական շուկա»-ն է ։ Ռեստորանը կառուցվել է ճարտարապետներ Ռ. Ա. Գյոդիկեի և Ա. Ե. Վեբերի կողմից 1872-1873 թթ.: Ի տարբերություն պանդոկների՝ այնտեղ աշխատում էին մատուցողներ։ Նրանք աշխատում էին ֆրակներով և սպիտակ ձեռնոցներով։ Երբ ռուսները տեղափոխվեցին այլ պետություններ, այդ երկրներում ի հայտ եկան ռուսական ռեստորաններ, որոնք մատուցում էին ավանդական ռուսական խոհանոցի ուտեստներ։
Գրականություն
Կատեգորիա:Ռեստորաններ
Թվային արտահայտություն
Թվային արտահայտություններ, թվեր, փակագծեր, գործողության նշաններ պարունակող արտահայտություններ։ Գործողության կատարման հերթական արդյունքը կոչվում է թվային արտահայտության արժեք։ Թվային արտահայտություններ արժեքները լինում են՝ բնական, ամբողջ, ռացիոնալ, իռացիոնալ, իրական թվեր։
Օրինակ՝
Աղբյուրներ
Կատեգորիա:Հանրահաշիվ Կատեգորիա:Թվերի տեսություն
Սպի (ֆիլմ, 2014)
Սպի (The Cut, Kesik), հայոց ցեղասպանությանը նվիրված հայտնի գերմանաբնակ թուրք ռեժիսոր Ֆատիհ Ակինի 2014 թվականի արտադրության ֆիլմ։
Սյուժե
Այս ֆիլմը Հայկական ցեղասպանության մասին է։
Նկարահանումներ
Ֆիլմի նկարահնման վայրեր են Կուբա, Հորդանան, Գերմանիա, Մալթա, Կանադա։
Արտաքին հղումներ
Կատեգորիա:2014 ֆիլմեր Կատեգորիա:Գերմանական ֆիլմեր Կատեգորիա:Ֆիլմեր Հայոց ցեղասպանության մասին Կատեգորիա:Գերմաներեն ֆիլմեր Կատեգորիա:Անգլերեն ֆիլմեր Կատեգորիա:Հայերեն ֆիլմեր Կատեգորիա:2010-ականների դրամա ֆիլմեր Կատեգորիա:Թուրքական դրամա ֆիլմեր Կատեգորիա:2014 դրամա ֆիլմեր Կատեգորիա:Գերմանական դրամա ֆիլմեր Կատեգորիա:Ֆրանսիական դրամա ֆիլմեր Կատեգորիա:Թուրքերեն ֆիլմեր Կատեգորիա:Արաբերեն ֆիլմեր Կատեգորիա:Հայոց ցեղասպանություն Կատեգորիա:2010-ականների պատմական ֆիլմեր Կատեգորիա:Գերմանական պատմական ֆիլմեր Կատեգորիա:Իսպաներեն ֆիլմեր Կատեգորիա:Ֆրանսիական ռազմական ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Գերմանական ռազմական ֆիլմեր Կատեգորիա:Գերմանական արկածային ֆիլմեր Կատեգորիա:Ֆրանսիական արկածային ֆիլմեր
Փոքր Պունգուլ
Փոքր Պունգուլ (Малый Пунгул), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Պունգուլ գետի աջ ափում՝ 47 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Իրինա Աբենդրոտ
Իրինա Աբենդրատ, ավստրիացի օպերայի երգչուհի, երաժշտական ուսուցիչ։
Կենսագրություն
Ծնվել է Սելեզիից գաղթած ընտանիքում։ Արդեն 8 տարեկան հասակում տարբերվում էր հազվագյուտ երաժշտական ձայնով։ Երգել սովորել է Վիեննայում՝ Աուրելի Եգեր-Վիլչեկի մոտ։ Հետո զբաղվել է վոկալով Միլանում (Իտալիա)` Ֆրանչեսկո Լամպերտիի և Կլեոֆոնտե Կամպանինի մոտ։ 1888 թվականին կատարեց իր դեբյուտը Կարլսբադում համերգ կատարելով։
1899 թվականից 1908 թվականներին Իրինա Աբենդրոտը եղել է Դրեզդենի արքայական օպերայի երգչուհի։ Շատ է գնահատել Ջակոմո Պուչչինիի արվեստը։
Գրականություն
Կատեգորիա:20-րդ դարի օպերային երգիչներ Կատեգորիա:Ավստրիացի երգչուհիներ Կատեգորիա:Ավստրիացի մանկավարժներ Կատեգորիա:Ավստրիացի երաժիշտներ Կատեգորիա:Օպերային սոպրանոներ
Դե խաղա (խաղ)
«Դե խաղա», սեղանի ժամանցային-հումորային խաղ երեք և ավելի մարդկանց համար։ Ստեղծվել է Երևանում, Հայաստանում ուսանողներ Հայկ Մկրտչյանի և Դավիթ Հովհաննիսյանի կողմից ։
Խաղը բարձր երաշխավորվել է Հայաստանի Լեզվի պետական տեսչության կողմից՝ որպես բանավոր խոսքի զարգացման, բառապաշարի ընդլայնման, հայերեն լեզվամտածողության ձևավորման խթան։
Խաղի կանոնները
Խաղի մասնակցիները տեղավորում են շրջանաձև՝ այնպես, որ կարողանան հաջորդական հաշիվ տալ։ Որից հետո մասնակիցներից մեկը 1-ից 3-ը ընկած թվերից որևէ թիվ է ասում (օրինակ 3), հաջորդ մասնակիցը նրա ասած թվին ավելացնելով երեք միավոր շարունակում է խաղը, այս ամենը կրում է շարունակական բնույթ, եթե խաղացողներից մեկը չի ասում սահմանային թիվը, որից հետո տվյալ խաղացողը պարտավոր է վերցնել խաղաքարտը և անել այն գործողությունը, որը գրված է խաղաքարտի վրա կամ ազնվորեն պատասխանել հարցին։ Խաղը լքում է այն խաղացողը, որը հրաժարվում է խաղաքարտի վրա գրված հանձնարանությունը կատարելուց կամ հարցին պատասխանելուց։ Նաև խաղացողը իրավունք ունի ամբողջ խաղի ընթացքում մեկ անգամ խաղաքարտը փոխելու։
Խաղի խաղաքարտերը (50 հատ «Դե ասա՛», 60 հատ «Դե արա՛», 50 հատ «Դե արի՛ ու մի՛ արա» 40 հատ «Դե արի՛ ու մի՛ ասա») բաղկացած են հումորային հարցերից և առաջադրանքներից, որոնք շատ ժամանակ պահանջում են խիզախություն։
Մասնակիցների քանակը չի սահմանափակվում, միաժամանակ խաղում չի կարող լինել երեք խաղացողից պակաս խաղացող։ Սահմանային թիվը պայմանավորված է մասնակիցների քանակով։
Եթե խաղին մասնակցում է 3-ից 5 խաղացող այդ դեպքում սահմանային թիվ է համարվում 21-ը։ Եթե խաղին մասնակցում է 6-ից 8 խաղացող այդ դեպքում սահմանային թիվ է համարվում 31-ը։ Եթե խաղին մասնակցում է 8-ից 12 խաղացող այդ դեպքում սահմանային թիվ է համարվում 41-ը։ Եթե խաղին մասնակցում է 12 և ավելի խաղացող այդ դեպքում սահմանային թիվ է համարվում 51-ը։
Դե ասա՛
Ընտրելով «Դե ասա՛» խաղաքարտը խաղացողը պարտավոր է կարդալ խաղաքարտի վրա գրված հարցը և ազնվությամբ պատասխանել։ Օրինակ՝ Թո՛ղ խաղի մասնակիցները ձեր ճակատին գրեն՝ «Հպարտ եմ, որ կին եմ» և այդպես մնա՛ մինչև խաղի ավարտը։
Դե արա՛
Ընտրելով «Դե արա՛» խաղաքարտը խաղացողը պարտավոր է անել այն ինչ գրված է խաղաքարտի վրա։ Օրինակ՝ պատահական գոռա՝ «բողկս չի աճում»
Դե արի՛ ու մի՛ ասա
Հիմնականում պետք է մնջախաղի օգնությամբ ցուցադրել այն ինչ գրված է խաղաքարտի վրա։ Օրինակ՝ Կարդա՛ մտքումդ և մնջախաղի օգնությամբ ցուցադրի՛ր խոսող լոլիկ։
Դե արի՛ ու մի՛ արա
Այս խաղաքարտը ընտրելու դեպքում պետք է ինչ-որ անսպասելի բան ասես, կամ խաղացողների համապասխան խոսքից հետո կատարես այն ինչ գրված է եղել խաղաքարտի վրա։ Օրինակ՝ Ընտրի՛ր խաղի մասնակիցներից որևէ մեկին, ու հենց խոսի, սուպերմարկետի դրամարկղի ծնգոց հանիր։
Աբրիկոսովների առանձնատուն
'''Ն. Օ. Կոսիրևայի - Աբրիկոսովների դաստակերտի գլխավոր տուն''' (Главный дом усадьбы Н. О. Косыревой-Абрикосовых), առանձնատուն Մոսկվա քաղաքում (Ռուսաստան), որը գտնվում է Օստոժենկա փողոց, թիվ 51/10 հասցեով։
Պատմություն
Կիսահարկով և քառասյուն սյունաշարքով ամպիր ոճի մեկհարկանի առանձնատունը կառուցվել է 1820-ական թվականներին։ Վերակառուցվել է 1873 թվականին ճարտարապետ Միխայիլ Կլիմենտևիչ Պուզիրևսկու նախագծով և 1914-1916 թվականներին` Սերգեյ Եգորովիչ Չեռնիշովի նախագծով։ Առանձնատունը պատկանել է հրուշակագործների Աբրիկոսով մոսկովյան տոհմին ։
Ներկա պահին շենքում գործում է Արտաքին հետախուզության ծառայության մամուլի բյուրոն (Ռուսաստանի Դաշնության արտաքին հետախուզության ծառայության հասարակայնության և զանգվածային լրատվության միջոցների հետ կապերի բյուրո) ։
2010 թվականին շենքի պատին փակցվել է բրիտանական հետախուզության ղեկավարներից մեկի, կոմունիստ, 1933 թվականից խորհրդային հետախուզության լրտես Քիմ Ֆիլբիի հուշատախտակը ։ Տախտակի վրա պատկերված է Ֆիլբին և բերված են նրա խոսքերը. «Ես նայում եմ ապրած կյանքին, որը նվիրաբերել եմ ծառայած գործին, որի ճշմարտացիությանը անկեղծորեն և կրքով հավատում եմ»։ Հայտնի է, որ 1963 թվականին հատուկ գործողության խափանման վտանգի պատճառով Ֆիլբին ստիպված էր տեղափոխվել Մոսկվա ։
Ծանոթագրություններ
Կատեգորիա:Աբրիկոսովներ Կատեգորիա:Մոսկվայի շենքեր և կառույցներ
Նարեկ հայկական վարժարան (Նիկոսիա)
Նարեկ հայկական վարժարան (Narek αρμενικό σχολείο), վարժարան Կիպրոսի Նիկոսիա քաղաքում։ 1972 թվականից անվանվել է «Նարեկ»` ի պատիվ Գրիգոր Նարեկացու, գտնվում է Ստրովոլոսի Արմենիա փողոցի 47 հասցեում, Կիպրոսի հայկական թեմի և Սուրբ Աստվածածին եկեղեցու միջև։
Պատմություն
Դպրոցի ներկայիս շենքը կառուցվել է 1971-1972 թվականներին Կրթության նախարարության տեխնիկական ծառայությունների կողմից։ Պաշտոնական բացումը կատարվել է 1972 թվականի նոյեմբերի 12-ին արքեպիսկոպոս Մակարիոս III և Կիլիկիայի կաթողիկոս Խորեն I կողմից։ Դպրոցում սովորում են 110 աշակերտներ։ Ինչպես մյուս Նարեկ կրթօջախները (Լարնակայում, Լիմասոլում), գործում են 2009 թվականին հաստատված Վերա Թեմրազյանի մեկ սկզբունքով Նարեկ հայկական դպրոցների կոմիտեի խնամակալության ներքո։ 2005 թվականից Մելքոնյան կրթական հաստատության ոչ արդարացի փակման պատճառով շուրջ 15 ուսանողներ տեղափոխվել են Նարեկ գիմնազիա (Պատանեկան ավագ դպրոց) ։
Նիկոսիայում առաջին հայկական դպրոցը հիմնադրվել է 1870 թվականին Վիկտորիա փողոցում վարդապետ Վարդան Մամիկոնյանի կողմից։ 1886 թվականին հոգևոր հովիվ Հովհաննես Շահինյանը վերակառուցում է շինությունը և այն անվանում «Վարդանանց տղաների դպրոց»։ 1902 թվականին վարդապետ Պետրոս Սարաջյանը կառուցում է «Շուշանյան օրիորդաց դպրոցը»։ Այս երկու դպրոցները գործել են միաժամանակ մինչև 1921 թվականը, երբ տեղացի սեփականատեր Արթին Բեյ Մելիքյանի մահից հետո, նրա ժառանգները իր ցանկության համաձայն ստեղծեցին համակրթական «Մելիքյան Ազգային դպրոցը»։ Սկզբնական շրջանում դպրոցի շենքը մեծ էր թվում, սակայն, շուտով այստեղ են սովորում նաև Հայոց ցեղասպանությունից ողջ մնացածները։ 1938 թվականին Տիգրան Ուզունյանը հիմնադրում է «Ուզունյան Ազգային դպրոցը»։ 1939-1963 թվականներին այս երկու դպրոցները գործել են «Մելիքյան-Ուզունյան Ազգային դպրոց» անվան ներքո։ 1950 թվականին կառուցվում է մանկապարտեզի նոր շենքը։ 1963-1964 թվականներին դպրոցի տարածքն առգրավվել է թուրք-կիպրական ծայրահեղականների կողմից։ Դասընթացները դադարեցվել են մեկ ամսով։ 1964 թվականի փետրվար-հունիս ամիսներին դպրոցը տեղակայվել է արքեպիսկոպոս Մարկոս III պողոտայի Mitsis շինությունում։ 1964 թվականի սեպտեմբերից մինչև 1972 թվականի հունիսը դպրոցը գործել է երկու շինություններում մինչև նոր տարածքի կառուցումն Անդրանիկ Լ. Աշչյանի նախաձեռնությամբ 1966 թվականին հատկացված տարածքում Պերճ Թիլբյանի աջակցությամբ։
Արտաքին հղումներ
Կատեգորիա:Կիպրոսի հայկական դպրոցներ Կատեգորիա:Նորագույն շրջանի հայկական դպրոցներ Կատեգորիա:Նիկոսիայի շենքեր և կառույցներ
Համլետ Հարությունյան (պատմաբան)
Համլետ Մալխասի Հարությունյան, պատմական գիտությունների դոկտոր (1991), պրոֆեսոր։
Կենսագրություն
Համլետ Հարությունյանը ծնվել է 1948 թվականի սեպտեմբերի 25-ին ՀԽՍՀ Սևանի շրջանի Լճաշեն գյուղում՝ ծառայողի ընտանիքում։ 1954-1966 թվականներին սովորել և ավարտել է տեղի միջնակարգ դպրոցը, իսկ 1973 թվականին՝ Կիրովականի մանկավարժական ինստիտուտի պատմության ֆակուլտետը։ Նա 1969-1978 թվականներին Սևանի շրջանի Գեղամավան և Լճաշեն գյուղերի միջնակարգ դպրոցներում աշխատել է որպես պատմության ուսուցիչ, ապա՝ ուսումնական մասի վարիչ։ 1978 թվականի հունիս-դեկտեմբերին որպես ավագ գիտաշխատող աշխատել է Հայաստանի ազգագրության պետական թանգարանում։ 1978 թվականի դեկտեմբերին աշխատանքի է անցել Հայաստանի գիտությունների ակադեմիայի Պատմության ինստիտուտի Հին դարերի պատմության բաժնում, իսկ 1979 թվականին տեղափոխվել ինստիտուտի Նորագույն պատմության բաժին (այն ժամանակ կոչվում էր Հոկտեմբերյան հեղափոխության և սոցիալիստական շինարարության պատմության բաժին), որտեղ աշխատել է մինչև մահ։
Գործունեություն
Եղել է Գավառի պետական համալսարանի պատմության ամբիոնի վարիչ ։ 2003-2005 թվականներին կատարել է ՀՀ ԳԱԱ պատմության ինստիտուտի Հայաստանի Հանրապետության առաջին պատմության բաժնի վարիչի պարտականությունները, 2010 թվականի հուլիսից եղել է ինստիտուտի Նորագույն պատմության բաժնի վարիչ։ Եղել է ՀՀ ԳԱԱ պատմության ինստիտուտի և Գավառի պետական համալսարանի Գիտական խորհուրդների, ՀՀ ԲՈՀ-ի «Հայոց պատմության» մասնագիտական խորհրդի անդամ։
Գիտական աշխատություններ
Համլետ Հարությունյանը 1982 թվականին պաշտպանել է «Հայկական ԽՍՀ բանվոր դասակարգը սոցիալիզմի ամրապնդման և զարգացման ժամանակաշրջանում. քանակը, կազմը, ստեղծագործական ակտիվությունը» խորագրով թեկնածուական ատենախոսություն, իսկ 1991 թվականին՝ դոկտորական ատենախոսություն՝ «Հայաստանի բանվոր դասակարգը 1940-1950-ական թվականներին» թեմայով։ 2005 թվականին նրան շնորհվել է պրոֆեսորի կոչում։
Համլետ Հարությունյանը ուսումնասիրություններ է հրատարակել հին և միջին դարերի, նոր և նորագույն ժամանակաշրջանների տարբեր հիմնախնդիրների վերաբերյալ։ Այդուհանդերձ, նրա գիտական վաստակը մեծապես դրսևորվել է Հայաստանի 20-րդ դարի պատմության ուսումնասիրության բնագավառում՝ ՀԽՍՀ բանվոր դասակարգ, ժողովրդագրական գործընթացներ, Լեռնային Ղարաբաղի հիմնախնդիր, Նոր Բայազետի գավառի պատմություն և այլն։ Հեղինակ է հինգ մենագրության և տասնյակ հոդվածների։
Խորհրդային Հայաստանի բանվոր դասակարգի պատմությանը նվիրված նրա մենագրությունները «Հայկական ՍՍՀ բանվոր դասակարգը սոցիալիզմի ամրապնդման և զարգացման ժամանակաշրջանում (քանակը, կազմը)» (1983, 158 էջ), «Սովետական Հայաստանի բանվոր դասակարգը 1938-1960 թվականներին (1987, 245 էջ) խորհրդային ժամանակաշրջանով զբաղվող մասնագետների համար կարևոր ու օգտակար են նաև այսօր։
Աշխատությունները վերաբերում են ՀԽՍՀ սոցիալ-տնտեսական, հասարակական-քաղաքական և սոցիալ-դասակարգային հիմնահարցերին, նաև ՀՀ (1918-1920) պատմությանը ։
Արցախյան հարցի վերազարթոնքի և հատկապես Արցախյան պատերազմի շրջանում հայ պատմագիտության համար առանցքային խնդիր էր հիմնահարցի համակողմանի ուսումնասիրությունը և քարոզչական դաշտում ադրբեջանական կեղծիքների բացահայտումը։ 1980-ական թվականների վերջերից հայ պատմաբանները բազմաթիվ ուսումնասիրություններ են հրատարակել Արցախի պատմության վերաբերյալ։ Դրանց շարքում կարևոր տեղ ունի Համլետ Հարությունյանի «Լեռնային Ղարաբաղը 1918-1921 թվականներին» (1996, 299 էջ) մենագրությունը, ուր լուսաբանված է այդ ժամանակահատվածում Արցախում հայկական իշխանության մարմինների ձևավորումը, երկրամասի հայության համագումարները, թուրք և ադրբեջանցի նվաճողների դեմ համառ պայքարը, Անտանտի տերությունների ու Խորհրդային Ռուսաստանի քաղաքականությունը, Լեռնային Ղարաբաղը Խորհրդային Ադրբեջանին բռնակցելու գործընթացը։ Պատմաբանների կողմից այս աշխատությունը, իրավամբ, համարվում է Արցախյան թեմատիկայով հայրենական պատմագիտության առանցքային ուսումնասիրություններից մեկը։
Համլետ Հարությունյանը ձեռնամուխ է եղել Երևանի նահանգի Նոր Բայազետի գավառի ամբողջական պատմության ուսումնասիրմանը։ Արդեն հրատարակվել են հեղինակի «Նոր Բայազետի գավառը 1828-1913 թվականներին» (2008, 294 էջ) և «Նոր Բայազետի գավառը 1914-1920 թվականներին» (2012, 434 էջ) հիմնարար մենագրությունները, որտեղ աղբյուրագիտական հարուստ նյութի օգտագործմամբ ներկայացված է գավառի պատմությունը՝ սկսած Արևելյան Հայաստանը Ռուսական կայսրությանը միանալուց մինչև Հայաստանի Առաջին Հանրապետության կործանումը։ Հարությունյանն անդրադառնում է գավառի վարչատարածքային փոփոխություններին, բնակչության տեղաշարժերին, ազգային և դավանական կազմին, սոցիալ-տնտեսական վիճակին, կրթամշակութային և հոգևոր կյանքին, Հայոց ցեղասպանությունից մազապուրծ արևմտահայ փախստականների ու որբերի՝ գավառում տեղավորման, նրանց խնամքի կազմակերպման աշխատանքներին։ Այս խնդիրները լուսաբանվում են Արևելյան Հայաստանի, հաճախ նաև Անդրկովկասի պատմության համապատկերի վրա։ Այժմ Համլետ Հարությունյանը հրատարակության է պատրաստում «Նոր Բայազետի գավառը |Նոր Բայազետի գավառը 1920-1930 թվականներին» մենագրությունը, ուր լուսաբանվելու է գավառի՝ Հայաստանի խորհրդայնացմանը հաջորդող շրջանի պատմությունը՝ մինչև գավառների փոխարեն շրջանների ստեղծումը։ Նրա ղեկավարությամբ թեկնածուական ատենախոսություններ են պաշտպանել շուրջ մեկ տասնյակ երիտասարդներ։
Պեգգի Շվարց
Պեգգի Շվարց (Пегги Шварц, ), գեղասահորդուհի Գերմանիայից (ԳԴՀ), հանդես է եկել զուգասահքում։ Ալեքսանդր Քյոնիգի հետ՝ 1988 թվականի Եվրոպայի չեմպիոն։ Միրկո Մյուլերի հետ՝ 1998 թվականի աշխարհի առաջնության բրոնզե մրցանակակիր և Գերմանիայի եռակի չեմպիոնուհի։
Սպորտային կարիերա
Գեղասահքով Պեգգին սկսել է զբաղվել չորս տարեկանից։ 1985 թվականին նա զույգ է կազմել Ալեքսանդր Քյոնիգի հետ, մարզվել է մարզիչ Հայդի Շտայների ղեկավարությամբ և դարձել է Գերմանիայի չեմպիոնուհի ու 1988 թվականի Եվրոպայի առաջնության բրոնզե մրցանակակիր։ 1990 թվականին Շվարց/Քյոնիգ զույգը Շտայների մոտից տեղափոխվեցին Կնուտ Շուբերտի մոտ։
Արտաքին հղումներ
Կատեգորիա:Գերմանացի գեղասահորդներ
Սուրեն Վարդանյան
Սուրեն Ասատուրի Վարդանյան, խորհրդային հայ էներգետիկ և պետական գործիչ։ 1960 թվականի մարտի 22-ից մինչև 1962 թվականի դեկտեմբերի 6-ը եղել է Երևանի քաղխորհրդի գործկոմի նախագահ , 1962 թվականից մինչև 1978 թվականը՝ Հայկական ԽՍՀ էներգետիկայի և էլեկտրաֆիկացման գլխավոր վարչության պետ։ ԽՍՀՄ պատվավոր էներգետիկ, Լենինի և Հոկտեմբերյան հեղափոխության շքանշանների ասպետ ։
Կենսագրություն
Սուրեն Վարդանյանը ծնվել է 1907 թվականի նոյեմբերին Գյուլագարակ գյուղում (ներկայում՝ Հայաստանի Լոռու մարզում), բանվորի ընտանիքում։ Սովորել է տեխնիկումում Թիֆլիսում (ավարտել է 1924 թվականին), ապա Մոսկվայի էներգետիկայի ինստիտուտի էլեկտրատեխնիկական ֆակուլտետում։ 1930 թվականին ինստիտուտն ավարտելուց հետո աշխատել է Զեմո Ավչալի հէկում որպես հերթապահ ինժեներ։ 1931 թվականին նշանակվել է Լենինականի հիդրոէլեկտրակայանի տնօրեն, 1932 թվականից եղել է Երևանի № 1 և 2 հիդրոէլեկտրակայանների տնօրեն։ 1936-1937 թվականներին զուգահեռաբար աշխատել է որպես Հայէներգոյի ղեկավար, 1938 թվականից՝ Հայէներգոյի գլխավոր գործակարգավար ։
Եղել է Արգելի ջրաէլեկտրակայանի շինարարության պետի տեղակալ։ Հայհիդրոէներգոնախագծի էներգետիկայի բաժանմունքի պետի պաշտոն զբաղեցնելու ընթացքում ղեկավարել է Որոտանի վրա հիդրոէլեկտրակայանների կասկադի կառուցման սխեմայի կազմման աշխատանքները։ Եղել է Կիրովականի (ներկայում՝ Վանաձոր) ցանցային վարչության տնօրեն, Երևանի պոլիտեխնիկական ինստիտուտի արտադրության պլանավորման կազմակերպման ամբիոնի վարիչ ։ Ինչպեսն նաև աշխատել է Հիդրոէլեկտրոնախագիծ ինստիտուտի հայաստանյան մասնաճյուղում ։ 1957 թվականին պաշտպանել է թեկնածուական ատենախոսություն ։
Երևանի քաղաքապետի պաշտոնն զբաղեցնելու ընթացքում զբաղվել է քաղաքային տրանսպորտի զարգացմամբ և նոր մայրուղիների կառուցմամբ։ Նրա ղեկավարությամբ է կառուցվել Հրազդան գետի կամուրջը, որ միացրել է Լենինի ու Շահումյան շրջանները (ներկայում՝ Երևանի Արաբկիր և Աջափնյակ վարչական շրջանները) ։
1962 թվականին Սուրեն Վարդանյանը նշանակվել է Հայկական ԽՍՀ էներգետիկայի և էլեկտրաֆիկացիայի գլխավոր վարչության պետ-նախարար։ Այդ պաշտոնում նա մեծ ներդրում է ունեցել Հայաստանի էներգետիկայի զարգացման գործում։ Կառուցվել են Երևանի և Հրազդանի ջերմաէլեկտրակայանները, Տաթևի և Շամբի ջրաէլեկտրակայանները։ Սուրեն Վարդանյանը հասել է նրան, որ ԽՍՀՄ էներգետիկայի նախարարությունը որոշում կայացնի Հայաստանի ՀԱԷԿ-ի կառուցման վերաբերյալ ։
1978 թվականին Սուրեն Վարդանյանն անցել է թոշակի։ Եղել է միութենական նշանակության թոշակառու։ Մահացել է 1979 թվականին՝ երկարատև հիվանդությունից հետո ։
Հիշատակ
1980 թվականին Սուրեն Վարդանյանի անունով է կոչվել Տաթևի ջրաէլեկտրակայանը։ Վերջինիս շենքի պատին տեղադրվել է հուշատախտակ ։
Բրումադու
Բրումադու (Brumado), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հյուսիսարևելյան մարզում։ Մտնում է Բրումադու գավառի կազմի մեջ։ Բնակչությունը կազմում է 69 473 մարդ՝ 2016 թվականի տվյալներով։ Գրավում է 2 166,532 կմ2 տարածք։ Բնակչության խտությունը՝ 30,0 մարդ/կմ²։
Քաղաքի տոնը նշվում է հունիսի 11-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1877 թվականին հիմնադրված բնակավայրեր
Վիլեր սյուր Բար
Բնակչությունը 2008 թվականի դրությամբ կազմում է 253 մարդ, բնակչության խտությունը` 46.42 մարդ/կմ²։ Բնակավայրը զբաղեցնում է 5.45 կմ² տարածք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 162 աշխատունակ (15-64 տարեկան) բնակիչ, որոնցից ակտիվ էին 119-ը, իսկ ոչ ակտիվները` 43։ Ակտիվության ցուցանիշը կազմում է 73,5 %։ 119 աշխատունակ մարդկանցից աշխատել է 108 անձ (57 տղամարդ և 51 կին)։ Գործազուրկ են եղել 11 անձ (6 տղամարդ և 5 կին)։ 43 անաշխատունակներից 6-ը եղել են աշակերտներ կամ ուսանողներ, 27-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Էլեկտրական հոսանքի աղբյուր
Հոսանքի աղբյուրը սարք է, որը հաղորդիչում Էլեկտրական դաշտ է առաջացնում։ Որպեսզի հոսանքը նկատելի ժամանակ գոյություն ունենա, անհրաժեշտ է հոսանքի աղբյուրի առկայություն։Գալվանական տարրն առաջին պարզագույն հոսանքի աղբյուրն է։ Այն գործածվում է մինչ օրս և այդպես է կոչվում ի պատիվ Լուիջի Գալվանիի, ով իտալացի կենսաբան, բժիշկ է։ Լիցքակուտակիչները (ակումուլյատորները) ավտոմեքենայում, բջջային հեռախոսներում և այլ բազմատեսակ սարքերում մեծ կիրառություն ունեցող  հոսանքի աղբյուրներ են, որոնք կարելի է օգտագործել ՝ լիցքավորելով նորից։ Հոսանքի աղբյուրներն ունեն երկու բևեռ ՝ դրական (+) և բացասական (-)։ Դրական և բացասական բևեռների մոտ կուտակված լիցքերը պայմանավորված են հոսանքի աղբյուրի ներսում ընթացող Քիմիական ռեակցիաներով, որոնք տեղի են ունենում հատուկ լուծույթի մեջ խորասուզված հաղորդիչների՝ էլեկտրոդների միջև։
Դրական էլեկտրոդն անվանում են անոդ, իսկ բացասականը՝ կաթոդ:
Հոսանքի աղբյուրը լարման աղբյուրի զույգն է (երկակիություն)։ Գծապատկեր 1-ը ցույց է տալիս պարզագույն հոսանքի աղբյուրի սխեման, բեռնավորելով դիմադրությունը։
Ներածություն
Կատեգորիա:Էլեկտրատեխնիկա
Բուլանգ (գետակ)
Բուլանգ, գետակ Հայկական լեռնաշխարհում, Ճորոխի ավազանում, Թորթումի վտակ Օդեկի օժանդակը։ Սկիզբ է առնում Խախամեն և Մեղրբեր լեռներից։ Հավանաբար սխալ գործածական ձև է ։
Ծանոթագրություններ
Կատեգորիա:Թուրքիայի գետեր Կատեգորիա:Օդեկ գետի վտակներ
Տաքսի (ֆիլմ, 2015)
«Տաքսի», Իրանական կինեմատոգրաֆ դրամատիկական ֆիլմ, լույս տեսած 2015 թվականին։ «Ոսկե արջ»-ի մրցանակակիր 1965-ականների Բեռլինական կինոփառատոնին։
Ռեժիսորը և ֆիլմի գլխավոր դերակատարը եղել է Պանախի Ջաֆարը։ Սա արդեն նրա 3-րդ ֆիլմն է «Սա ֆիլմ չէ» և «Փակ վարագույր» ֆիլմերից հետո։ Նկարահանվել է Իրանական կինեմատոգրաֆի հրամանով։
Ծանոթագրություններ
Կատեգորիա:2015 ֆիլմեր Կատեգորիա:Իրանական ֆիլմեր Կատեգորիա:Պարսկերեն ֆիլմեր Կատեգորիա:2010-ականների դրամա ֆիլմեր Կատեգորիա:2015 դրամա ֆիլմեր
Ուզմիցա
Ուզմիցա (Узьмица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Նիշմա գետի աջ ափում՝ 15 կմ հեռավորության վրա։ Գետի երկարությունը 13 կմ է։ Գետաբերանը գտնվում է Չիժովո գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Մարտին Անդերսեն-Նեքսյո
Մարտին Անդերսեն-Նեքսյո (Martin Andersen Nexø, իսկական ազգանունը՝ Անդերսեն, կեղծանունը՝ Նեքսյո, ), դանիացի գրող, կոմունիստ։
Կենսագրություն
Ծնվել է 1869 թվականի հունիսի 26-ին Կոպենհագենում, քարտաշ-բանվորի ընտանիքում։ Մանկությունն անցկացրել է զրկանքների մեջ, թողել է դպրոցը, աշխատել որպես սևագործ բանվոր, մասնակցել բանվորական հավաքներին, ծանոթացել գիտական սոցիալիզմի գաղափարներին։ Մահացել է 1954 թվականի հունիսի 1-ին Դրեզդենում։
Ստեղծագործություն
Պատմվածքների առաջին ժողովածուն՝ «Ստվերներ»–ը, լույս է տեսել 1898 թվականին։ «Պելլե-նվաճող» (հրատարակված 1—4, 1906—1910 թվականներին) վեպում արտացոլել է բանվոր դասակարգի դրությունը։ «Դանգորդի մարդիկ» (1915 թվական) դրամայում և «Դիտեն՝ մարդկության զավակ» (հրատարակված 1—5, 1917—1921 թվականներին) վեպում նկարագրել է հասարակ մարդու ողբերգական ճակատագիրը։ «Երիտասարդ օրվան ընդառաջ» (1923) գրքում պատմել է ԽՍՀՄ-ում կատարած ճանապարհորդության մասին։ «Երկու աշխարհ» (1934) և «Զեոներդ հեռու» (1935) գրքերը նվիրված են սոցիալիստական հասարակարգի առավելությունների բացահայտմանը։ Հայտնի է «Մորտեն Կարմիր» (1945), «Կորսված սերունդ» (1948) և «Ժանետ» (անավարտ, հրատարակված 1957 թվականին) եռապատումը։ 1944–1945 թվականներին ապրելէ ԽՍՀՄ-ում, 1945 թվականին վերադարձել է Դանիա։ Կյանքի վերջին տարիներն անցկացրել է Գերմանիայում։ Արժանացել է Գերմանիայի ազգային մրցանակի։ Եղել է Խաղաղության համաշխարհային խորհրդի (1950—1954) և «ժողովուրդների միջև խաղաղության ամրապնդման համար» Լենինյան մրցանակների միջազգային կոմիտեի անդամ։
Արտաքին հղումներ
Կատեգորիա:Դանիացի գրողներ Կատեգորիա:Ինքնակենսագիրներ Կատեգորիա:Լրագրողներ Կատեգորիա:20-րդ դարի դանիացի վիպասաններ Կատեգորիա:Գրական կեղծանուններով հայտնի հեղինակներ Կատեգորիա:ԳԴՀ ազգային մրցանակի դափնեկիրներ Կատեգորիա:Դանիացի մանկագիրներ Կատեգորիա:Դանիացի վիպասաններ
Տաֆտա (գետ)
Տաֆտա (Тафта), գետ Ռուսաստանում, հոսում է Վոլոգդայի մարզում շրջաներո Սյամժենսկի և Տոտեմսկի շրջաներում։ Գետաբերանը տեղակայված է Ցարյովու գետի աջ ափում՝ 46 կմ հեռավորության վրա։ Գետի երկարությունը 66 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կլոդ-Գի Ալլե
Կլոդ-Գի Ալլե (Claude-Guy Hallé, ), ֆրանսիացի նկարիչ։ Նկարիչների Ալլե ընտանիքի ներկայացուցիչ։ Այս ընտանիքը նկարներում արտահայտել է Ֆրանսիայի 17-րդ դարի վերջին և 18-րդ դարի սկզբին կատարված դեպքերը։ Նկարչի հայրը Դանիել Ալլեն է, իսկ որդին՝ Նոել Ալլեն։ 1675 թվականին Կլոդ-Գի Ալլեն արժանացել է Հռոմեական մրցանակի՝ «Ադամի և Եվայի վտարումը» կտավի համար։ Բազմիցս խրախուսվել է Փարիզի գեղանկարչության թագավորական ակադեմիայի կողմից։ Արքայական ընտանիքների պատվերով ստեղծել է մի շարք աշխատանքներ։
Աղբյուրներ
Կատեգորիա:Ֆրանսիացի նկարիչներ Կատեգորիա:Ֆրանսիացի բարոկկո ոճի նկարիչներ
Սլավիկ Առուստամյան
Սլավիկ Արշավիրի Առուստամյան (28 սեպտեմբերի, 1961, Սարուշեն, Ասկերանի շրջան - 1992, Երևան), հայ ազատամարտիկ, Արցախյան ազատամարտի մասնակից։
Կենսագրություն
Սլավիկ Առուստամյանը ծնվել է 1961 թ. սեպտեմբերի 28-ին Ասկերանի շրջանի Սարուշեն գյուղում։ Ավարտել է տեղի միջնակարգ դպրոցը։ 1979-81 թթ. ծառայել է Խորհրդային բանակում՝ տանկային զորամասում։ Զորացրվելուց հետո գյուղում աշխատել է որպես վարսավիր։ Արցախի ազատագրական պայքարի առաջին կամավորականներից էր։ Գյուղի դասակում ջոկի հրամանատար էր։ Մասնակցել է Ամարասի հովտի պաշտպանությանը։ Հետևակի մարտական մեքենայի մեխանիկ-վարորդ էր։ 1992 թ. հունիսի 20-ին վիրավորվել է Խանաբադի պաշտպանական մարտում և մահացել Երևանի հիվանդանոցում։ Հետմահու պարգևատրվել է ԼՂՀ «Արիության համար» և «Շուշիի ազատագրման համար» մեդալներով։ Ամուսնացած էր, ունի երեք երեխա։ Հանգչում է Սարուշենի գերեզմանատանը ։
Ծանոթագրություններ
Կատեգորիա:Հայ ազատամարտիկներ Կատեգորիա:Սարուշեն գյուղում ծնվածներ
Ղարիբ Առուստամյան
Ղարիբ Առուստամյան (22 օգոստոսի, 1956, Խնձրիստան, Ասկերանի շրջան - 19 հունվարի, 1993, Քարագլուխ), հայ ազատամարտիկ, Արցախյան ազատամարտի մասնակից։